Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
15. januára 2003
K materiálu č. 21/2003
K bodu č. 1.	
     

S T A N O V I S K O

Dodatok k návrhu na uzavretie Zmluvy medzi Slovenskou republikou a Španielskym kráľovstvom o sociálnom zabezpečení - nové znenie      

I
Dodatok k návrhu na uzavretie Zmluvy medzi Slovenskou republikou a Španielskym kráľovstvom o sociálnom zabezpečení predkladá na rokovanie vlády SR minister práce, sociálnych vecí a rodiny SR.
II
Dodatok obsahuje doložku prednosti medzinárodnej zmluvy pred zákonmi, podľa čl. 19a ods.2 Legislatívnych pravidiel vlády SR. Doložka prednosti obsahuje všetky formálne i obsahové náležitosti obligatórne požadované prílohou č. 1b Legislatívnych pravidiel vlády SR.
III
Odbor aproximácie práva ÚV SR uplatňuje túto pripomienku:

K predkladacej správe 
1.	Navrhujeme do predkladacej správy doplniť text v tomto znení:
„Z čl. 88, ods. 3 Európskej dohody o pridružení vyplýva pre SR záväzok spolupráce v oblasti koordinácie systémov sociálneho zabezpečenia. Spolupráca v oblasti koordinácie systémov sociálneho zabezpečenia a ochrany osobných údajov je predmetom právnej úpravy v práve ES/EÚ (napr. nariadenie rady 1408/71/EHS o koordinácii systémov sociálneho zabezpečenia na zamestnané osoby, samostatne zárobkovo činné osoby a ich rodinných príslušníkov, ktorí sa pohybujú v rámci spoločenstva, nariadenie rady 574/72/EHS o postupe pri uplatňovaní nariadenia rady 1408/71/EHS naposledy zmenenom a doplnenom nariadením 410/2002/ES, nariadenie Európskeho parlamentu a rady 45/2001/ES o ochrane jednotlivcov so zreteľom na spracovanie osobných údajov a o voľnom pohybe týchto údajov, smernica Európskeho parlamentu a rady 95/46/ES o ochrane jednotlivcov so zreteľom na spracovanie osobných údajov a o voľnom pohybe týchto údajov). Ustanovenia zmluvy sú v súlade s týmito prameňmi práva ES/EÚ a rešpektujú i 4 všeobecné právne zásady rešpektované spoločenstvom v oblasti sociálneho zabezpečenia, a to:

1.	Aplikovať sa môže len jedno zákonodarstvo. Toto ustanovenie chráni migrujúcich pracovníkov pred tým, aby boli nútení platiť príspevky na sociálne zabezpečenie vo viac ako jednom členskom štáte, pričom majú záruku, že sú poistení v jednom z členských štátov.
2.	Rovnosť zaobchádzania. Migrujúci pracovníci majú rovnaké povinnosti a právo na rovnaké dávky, aké legislatíva daného členského štátu zaručuje jeho občanom.
3.	Zachovanie získaných práv. Dôchodky získané podľa legislatívy jedného členského štátu sa oprávnenej osobe vyplácajú aj v prípade, že jej miesto pobytu sa nachádza v inom členskom štáte.
4.	Spočítavanie dôb poistenia alebo pobytu. Vo všetkých oblastiach sociálneho zabezpečenia môže nárok na dávky podliehať ukončeniu doby potrebnej pre vznik nároku. Pre tento účel sa berú do úvahy doby ukončené v inom členskom štáte.“ 

Bratislava	10.01.2003	
Vypracoval:	JUDr. Lenka Hmírová
	
Tel.:	57295607

JUDr. Mária Krošlákovágenerálna riaditeľka